# Eleccions al Parlament Basc de 2024

Les eleccions al Parlament Basc del 2024 se celebraren el diumenge 21 d'abril del 2024, per triar els 75 diputats de la XIII legislatura.

## Antecedents

Les eleccions municipals del 28 de maig de 2023 van estar dominades per l'ascens d'EH Bildu, la coalició sobiranista va superar per primera vegada al PNB ocupant el primer lloc en regidors, tot i que els jeltzales es van mantenir en primer lloc en vots amb la possibilitat real de ser derrotats al Parlament Basc davant els abertzales i perdre l'hegemonia que ha mantingut des de la transició. Així, la gran incògnita serà el resultat de l'enfrontament de "dues opcions, models, i maneres de fer". El PSE-EE va quedar en tercera posició, després que el nombre d'escons també disminuís una mica. La quarta posició, en canvi, la va adquirir el PP, recolzada per un augment de vots i escons i després de recuperar representació a molts municipis. Elkarrekin Podemos va ocupar l'últim lloc per la baixada de vots i escons.
A les eleccions a les Juntes Generals del País Basc de 2023, el PNB va tenir una baixada de vots, però es va mantenir com a líder a les Juntes Generals d'Àlaba i les de Biscaia. En canvi, a les de Guipúscoa va ser la segona força després d'EH Bildu. La coalició nacionalista va guanyar terreny en tres territoris. El PSE-EE va ser la tercera força als tres territoris, però només a Biscaia va mantenir el nombre d'assemblearis, perdent escons a Àlaba i Guipúscoa. El PP va augmentar la seva representació als tres territoris, mentre que Elkarrekin Podemos va patir pèrdues. L'EAJ es va mantenir al poder a les tres diputacions, en coalició amb el PSE-EE, però va perdre tota la majoria a Àlaba i Guipúscoa. En aquests dos territoris, en el llindar de les eleccions al Parlament, els governs provincials no van poder aprovar els primers pressupostos de la legislatura.

## Candidatures

L'Estatut de Guernica estableix en el seu article 26 que la circumscripció electoral serà el territori històric i fixa un nombre igual de representants per circumscripció. L'actual llei electoral en vigor, estableix en 25 el nombre de parlamentaris per circumscripció i que les candidatures han d'obtenir un mínim de 3% de vots vàlids per optar al repartiment de representants.
Tots els partits amb representació al Parlament Basc han anunciat que es presentaran a les eleccions. Es presenten 14 formacions, de les quals 10 concorren a les tres circumscripcions (Partit Nacionalista Basc (PNB), Euskal Herria Bildu (EH Bildu), PSE-EE, Elkarrekin Podemos, Partit Popular del País Basc (PP), Vox, Sumar Mugimendua, Escons en Blanc, Per Un Món Més Just i PACMA). Ongi Etorri es presenta només per Àlaba, Izan Auzokrazia a Guipúscoa i Biscaia, i el Partit Humanista i el Partit Comunista dels Treballadors d'Euskadi només per Biscaia. Així, a Àlaba són 11 les candidatures presentades; altres 11 a Guipúscoa i 13 a Biscaia. Ezker Anitza va canviar l'aliança respecte les eleccions de 2020, presentant-se amb Sumar Mugimendua en lloc de Elkarrekin Podemos.
El 20 d'octubre de 2023 Eneko Andueza fou proclamat candidat a la presidència per PSE-EE-PSOE. El 4 de novembre Javier de Andrés fou nomenat president i candidat del Partit Popular del País Basc. El 25 de novembre de 2023, PNB va anunciar que Imanol Pradales seria el nom proposat per a la presidència, en lloc d'Iñigo Urkullu. El desembre de 2023 EH Bildu va proposar Pello Otxandiano Kanpo com a cap de llista. Elkarrekin Podemos i Sumar van estudiar presentar-se plegats però finalment van optar per fer-ho per separat, Podemos Euskadi va repetir presentant Miren Gorrotxategi i Sumar Mugimendua Alba García. Amaia Martínez, que es va convertir en la primera i única diputada de Vox a les eleccions al Parlament Basc de 2020, va repetir com a cap de llista a les d'Àlaba.
| Candidatura | Integrants | Candidat/a | Escons anteriors |
| Partit Nacionalista Basc | EAJ-PNV | Imanol Pradales | 31 |
| Euskal Herria Bildu | EH Bildu | Pello Otxandiano | 21 |
| Partit Socialista d'Euskadi - Euskadiko Ezkerra | PSE-EE-PSOE | Eneko Andueza | 10 |
| Partit Popular del País Basc | PP | Javier de Andrés | 5 |
| Elkarrekin Podemos | Podemos Euskadi Aliança Verda | Miren Gorrotxategi | 4 |
| Sumar | Sumar Mugimendua Ezker Anitza Berdeak Equo | Alba García | 2 |
| Vox | Vox | Amaia Martínez | 1 |

## Enquestes

Les taules següents mostren els resultats de les enquestes d'opinió en ordre cronològic invers, mostrant primer les més recents i utilitzant les dates en què es va fer el treball de camp de l'enquesta, a diferència de la data de publicació. Quan es desconeixen les dates del treball de camp, s'indica la data de publicació. El percentatge més alt de cada enquesta es mostra amb el fons ombrejat amb el color del partit líder. En cas d'empat, s'aplica a les xifres amb els percentatges més alts. La columna "Avantatge" de la dreta mostra la diferència de punts percentuals entre les parts amb els percentatges més alts en una enquesta.

## Jornada electoral

La participació va ser del 28% a la una de la tarda, del 51% a les sis de la tarda i del 62,52% al final de la jornada (11,74% més que en les eleccions de 2020). 54.559 persones van exercir el seu vot per correu.
| Territori | Hora | Hora | Hora | Hora | Hora | Hora | Hora | Hora | Hora |
| Territori | 13:00 | 13:00 | 13:00 | 18:00 | 18:00 | 18:00 | 20:00 | 20:00 | 20:00 |
| Territori | 2020 | 2024 | +/– | 2020 | 2024 | +/– | 2020 | 2024 | +/– |
| Àlaba | 13.51% | 25.93% | +12.42 | 33.21% | 48.73% | +15.52 | 50.31% | 61.11% | +10.80 |
| Biscaia | 13.49% | 27.43% | +13.94 | 36.40% | 51.87% | +15.47 | 52.52% | 63.41% | +10.89 |
| Guipúscoa | 15.48% | 30.02% | +14.54 | 36.67% | 50.73% | +14.06 | 54.57% | 61.71% | +7.14 |
| Total | 14.14% | 28.05% | +13.91 | 36.02% | 51.03% | +15.01 | 52.86% | 62.52% | +9.66 |
| Fonts ||||||||||

## Resultats

La participació va ser del 62,55%, molt superior al 52,86% de les eleccions celebrades en 2020 que es van celebrar en plena pandèmia de covid-19 amb estrictes mesures de seguretat sanitària. El EAJ-PNV i EH Bildu van empatar a 27 escons tot i que el PNB va obtenir més vots, el PSE va obté 12 diputats, el PP set, Vox un, Sumar entra amb un i Podem i Ciutadans van perdre la seva representació.

### Per territoris històrics

Resultats per províncies de les Eleccions del Parlament Basc de 2024 :
| Candidatura | Candidatura | País Basc | País Basc | País Basc | País Basc | Àlaba | Àlaba | Àlaba | Àlaba | Guipúscoa | Guipúscoa | Guipúscoa | Guipúscoa | Biscaia | Biscaia | Biscaia | Biscaia |
| Candidatura | Candidatura | Vots | % | Esc. | | Vots | % | Esc. | | Vots | % | Esc. | | Vots | % | Esc. | |
| | EAJ-PNV | 370.554 | 34,27 | 27 | 4 | 40.939 | 26,99 | 7 | 2 | 222.092 | 39,51 | 11 | 1 | 107.523 | 31,78 | 9 | 1 |
| | EH Bildu | 341.735 | 32,16 | 27 | 6 | 44.652 | 29,44 | 8 | 2 | 160.782 | 28,60 | 8 | 2 | 136.301 | 40,28 | 11 | 2 |
| | PSE-EE-PSOE | 149.660 | 14,08 | 12 | 2 | 24.783 | 16,34 | 4 | = | 78.990 | 14,05 | 4 | 1 | 45.887 | 23,55 | 4 | 1 |
| | PP | 97.149 | 9,14 | 7 | 2 | 24.298 | 16,02 | 4 | 2 | 51.129 | 9,10 | 2 | = | 21.722 | 6,42 | 1 | = |
| | Sumar | 35092 | 3,30 | 1 | 1 | 5.603 | 3,69 | 1 | =1 | 19.010 | 3,38 | 0 | 1 | 10.479 | 3,10 | 0 | = |
| | VOX | 21.396 | 2,01 | 1 | = | 5.623 | 3,71 | 1 | = | 10.651 | 1,89 | 0 | = | 5.122 | 1,51 | 0 | = |
| | Podemos | 23.679 | 2,23% | 0 | 6 | 3.644 | 2.40% | 0 | 2 | 7.384 | 2,18% | 0 | 2 | 12.651 | 2.25% | 0 | 2 |

### Complets

Eleccions al Parlament Basc de 2020 :
| Candidatura | Candidatura | Sufragis | Sufragis | Sufragis | Sufragis | Escons | Escons |
| Candidatura | Candidatura | Vots | % | ± vots | ± % | Diputats | |
| | Partit Nacionalista Basc (EAJ/PNV) | 370,554 | 34.87 | | 3.83 | 27 | 4 |
| | EH Bildu | 341,735 | 32.16 | | 4.56 | 27 | 6 |
| | Partit Socialista d'Euskadi - Euskadiko Ezkerra (PSE–EE (PSOE)) | 149,660 | 14.08 | | 0.56 | 12 | 2 |
| | Partit Popular del País Basc (PP) | 97,149 | 9.14 | | 2.43 | 7 | 1 |
| | Sumar | 35,092 | 3.30 | | n/a | 1 | 1 |
| | Vox | 21,396 | 2.01 | | 0.07 | 1 | = |
| | Elkarrekin Podemos (Podemos/Ahal Dugu–AV) | 23,679 | 2.23 | | n/a | 0 | 4 |
| | Animalien Tratu Txarren Kontrako Alderdi Animalista (PACMA/ATTKAA)$^3$ | 5,481 | 0.52 | | 0.02 | 0 | = |
| | Escaños en Blanco/Aulki Zuriak (EB/AZ) | 3,072 | 0.29 | | 0.02 | 0 | = |
| | Bidezko Mundurantz (PUM+J) | 1,628 | 0.15 | | 0.03 | 0 | = |
| | Izan Auzokrazia (Izan) | 1,412 | 0.13 | Nou | | 0 | = |
| | Euskadiko Langileen Alderdi Komunista (PCTE/ELAK) | 660 | 0.06 | | = | 0 | = |
| | Partit Humanista (PH) | 471 | 0.04 | | 0.01 | 0 | = |
| | Ongi Etorri (OE) | 181 | 0.02 | | 0.01 | 0 | = |
| Vots en blanc | Vots en blanc | 10,462 | 0.98 | | 0.04 | | |
| Total | Total | 1,062,632 | | | | 75 | = |
| Vots vàlids | Vots vàlids | 1,062,632 | 99.27 | 0.01 | | | |
| Vots nuls | Vots nuls | 7,835 | 0.73 | 0.01 | | | |
| Vots emesos | Vots emesos | 1,070,467 | 59.63 | 8.85 | | | |
| Abstencions | Abstencions | | | | | | |
| Cens | Cens | 1,795,206 | | | | | |

## Notes

* 1 2 En 2020 es va presentar en la coalició PP+Cs, en la que el PP va obtenir 5 dels 6 diputats i amb Ciutadans l'altre.
* 1 2 3 4 5 En 2020 es va presentar en la coalició Elkarrekin Podemos–IU (Podemos–Ezker Anitza), dels que Esquerra Unida va obtenir 2 dels 6 diputats i Elkarrekin Podemos 4
* ↑ Les dades de participació de 2020 són de les 12:00
* ↑ Les dades de participació de 2020 són de les 17:00
* ↑ En 2020 van resultar electes 2 diputats del PP i 1 diputat de Ciutadans.
* 1 2 En 2020 es va presentar en la coalició Elkarrekin Podemos–IU (Podemos–Ezker Anitza), dels que Esquerra Unida va obtenir 1 dels 2 diputats i Elkarrekin Podemos l'altre tant a Àlaba com a Biscaia
* ↑ En 2020 es va presentar en la coalició Elkarrekin Podemos–IU (Podemos–Ezker Anitza) i Elkarrekin Podemos va obtenir els dos diputats de la coalició
* ↑ Els resultats del Partit Popular del País Basc es comparen amb PP+Cs del 2020

## Referències

* ↑ «Las elecciones vascas más reñidas desde 2009 se celebrarán el 21 de abril con una pugna entre PNV y EH Bildu» (en local). [Consulta: 29 febrer 2024].
* ↑ Andueza, Iker Rioja. «EH Bildu mira al 21 de abril con el sueño de ganar al PNV: "Lo que antes era impensable hoy no lo es"» (en castellà), 24-02-2024. [Consulta: 29 febrer 2024].
* ↑ EP. «Iñigo Iturrate: el 21-A se enfrentan el modelo del PNV y el de Bildu» (en castellà), 27-02-2024. Arxivat de l'original el 2024-09-11. [Consulta: 29 febrer 2024].
* ↑ 5/1990 LEGEA, ekainaren 15ekoa, Eusko Legebiltzarrerako hauteskundeei buruzkoa (en basc), 1990.
* ↑ «Elección en curso. Parlamento del País Vasco» (en castellà). Junta Electoral Central. Arxivat de l'original el 21 de març 2024. [Consulta: 5 abril 2024].
* ↑ José Marcos. «Besteiro y Andueza serán los candidatos del PSOE en Galicia y País Vasco sin necesidad de primarias». El País, 18-10-2023. Arxivat de l'original el 5 d’abril 2024. [Consulta: 5 abril 2024].
* ↑ Itziar Reyero. «El PP elige a Javier de Andrés candidato a lendakari para medirse contra el PNV» (en castellà). El Confidencial, 03-10-2023. Arxivat de l'original el 6 d’abril 2024. [Consulta: 6 abril 2024].
* ↑ «Imanol Pradales EBBren lehendakarigai izatea proposatu dute, Ortuzarrek baieztatu duenez» (en basc). EITB, 25-11-2023. [Consulta: 5 abril 2024].
* ↑ «EH Bilduren Mahai Politikoak Pello Otxandiano proposatu du lehendakarigai izateko» (en basc). Berria, 11-12-2023. Arxivat de l'original el 11 de desembre 2023. [Consulta: 11 desembre 2023].
* ↑ Rocio Gil. «Alba García, 'ex' de Podemos y la candidata más joven para introducir a Sumar en la política vasca» (en castellà). RTVE, 04-04-2024. Arxivat de l'original el 6 d’abril 2024. [Consulta: 7 abril 2024].
* ↑ Rocio Gil. «Miren Gorrotxategi, la candidata que repite con Podemos y busca la supervivencia en Euskadi» (en castellà). RTVE, 04-04-2024. Arxivat de l'original el 6 d’abril 2024. [Consulta: 7 abril 2024].
* ↑ «Amaia Martínez, la candidata de Vox que aspira a revalidar y a ampliar "la voz antinacionalista" en el Parlamento Vasco» (en castellà). 20 minutos, 09-04-2024. Arxivat de l'original el 9 d’abril 2024. [Consulta: 12 abril 2024].
* 1 2 «Podemos usará la marca Elkarrekin por separado y Sumar irá con IU y Equo» (en castellà), 02-02-2024.
* ↑ «Eusko Legebiltzarrerako hamahirugarren hauteskundeak, normaltasunez» (en basc). EITB, 21-04-2024. Arxivat de l'original el 21 d’abril 2024. [Consulta: 21 abril 2024].
* ↑ «La participación en las elecciones vascas es del 51% a las 18.00 horas.» (en castellà). El Correo, 21-04-2024. Arxivat de l'original el 2 de maig 2024. [Consulta: 21 abril 2024].
* ↑ «Resultados Elecciones Autonómicas País Vasco» (en castellà). El Correo, 21-04-2024. [Consulta: 22 abril 2024].
* ↑ «54.559 pertsonak eman dute botoa apirilaren 21erako Correosen». Eusko Jaurlaritza. Arxivat de l'original el 22 d’abril 2024. [Consulta: 22 abril 2024].
* ↑ «Elecciones 2024. Avances de participación» (en castellà). Eusko Jaurlaritza, 21-04-2024. Arxivat de l'original el 21 d’abril 2024. [Consulta: 21 abril 2024].
* ↑ «El PNB i Bildu empaten a 27 escons com a primera força a les eleccions al parlament basc». Regió 7, 21-04-2024. Arxivat de l'original el 26 d’abril 2024. [Consulta: 26 abril 2024].
* ↑ «Euskadiko emaitzak» (en basc). Eusko Jaurlaritza, 21-04-2024. Arxivat de l'original el 21 d’abril 2024. [Consulta: 21 abril 2024].

## Enllaços externs

* Eleccions al Parlament Basc de 2024 - Lloc web oficial